16. ΝΟΜΟΣ υπ’ αριθ. 158 της 4/8 Σεπτ. 1975 (ΦΕΚ Α΄ 189) Περί εργασίας επί ηλεκτρικών εγκαταστάσεων ευρισκομένων υπό τάσιν. Άρθρ.1.-1.Δια τον καθορισμόν και μόνον των μέτρων ασφαλείας των εργαζομένων εις ηλεκτρικάς εγκαταστάσεις ευρισκομένας υπό τάσιν, ορίζονται κατωτέρω περιοχαί τάσεως αναλόγως της τιμής αυτής: α)Πρώτη περιοχή, 0-750V β)Δευτέρα περιοχή, 751-35000V γ)Τρίτη περιοχή, 35000V και άνω. 2.Αι ανωτέρω τάσεις νοούνται μεταξύ των φάσεων. Άρθρ.2.-1.Εργασίαι επί ηλεκτρικών εγκαταστάσεων της πρώτης περιοχής τάσεως (0-750V) επιτρέπεται να εκτελώνται άνευ διακοπής της τάσεως αυτών, υπό τας κάτωθι προϋποθέσεις: α)Δια περιοχήν τάσεως από 0-50V άνευ ιδιαιτέρας τινός προφυλάξεως. β)Δια περιοχήν τάσεως 50-750V: Οι εργαζόμενοι δέον, α.Να έχουν άδειαν Ηλεκτροτεχνίτου ή Αρχιτεχνίτου ή Εργοδηγού ειδικότητος αναλόγου προς την περίπτωσιν. β)Να φέρουν μονωτικά χειρόκτια. γ)Να χρησιμοποιούν εργαλεία χειρός (λαβίδας, κοχλιοστρόφια κ.λπ.) φέροντα μονωτικάς λαβάς. δ.Να λαμβάνουν πρόσθετα μέτρα προστασίας, (επικάλυψιν αγωγών και μονωτήρων δια μονωτικών σωλήνων ή καλυμμάτων ή χωρισμάτων) οσάκις η διάταξις των αγωγών της εγκαταστάσεως, λόγω του πολυσυνθέτου αυτής, επιβάλλη ταύτα. Άρθρ.3.-1.Εργασίαι επί ηλεκτρικών εγκαταστάσεων της δευτέρας περιοχής τάσεως (75135000V) επιτρέπεται να εκτελώνται άνευ διακοπής της τάσεως αυτών υπό τας κάτωθι προϋποθέσεις: Οι εργαζόμενοι δέον, α.Να έχουν άδειαν Ηλεκτροτεχνίτου ή Αρχιτεχνίτου ή Εργοδηγού ειδικότητος αναλόγου προς την περίπτωσιν. β.Να έχουν υποστή επαρκή ειδικήν πρακτικήν εκπαίδευσιν, διαπιστουμένην βάσει πιστοποιητικού, χορηγουμένου υπό του παρ’ ω εξεπαιδεύθησαν Εργοδότου, δικαιουμένου να εκτελή έργα κατασκευής ή συντηρήσεως ηλεκτρικών εγκαταστάσεων της Δευτέρας Περιοχής Τάσεως (751-35000V) και προσυπογραφομένου ως προς την αρτιότητα της ως άνω πρακτικής εκπαιδεύσεως υπό Διπλωματούχου Ηλεκτρολόγου ή Μηχανολόγου Ηλεκτρολόγου Μηχανικού. Σελ. 306,764(α) Τεύχος ΣΤ72-Σελ. 134 γ.Να διαθέτουν τα κατάλληλα δια το είδος της εκτελουμένης εργασίας ειδικά μονωτικά εργαλεία και εφόδια μέσω των οποίων και μόνον θα έρχωνται εις επαφήν με τα υπό τάσιν στοιχεία των εγκαταστάσεων. δ.Καθ’ όλην την διάρκειαν της εργασίας υπό τάσιν να τελούν υπό τας διαταγάς και την επιτήρησιν Αρχιτεχνίτου ή Εργοδηγού, διαθέτοντος τα προσόντα και την εκπαίδευσιν τα οποία προβλέπουν αι παρ. α και β του παρόντος άρθρου. Άρθρ.4.-Κατά την εργασίαν επί ή πλησίον στοιχείων ευρισκομένων υπό τάσιν, ουδέν άτομον εκ των κατά τ’ άρθρ. 2 και 3 του παρόντος, δυναμένων να εργασθώσιν εις αυτήν, επιτρέπεται όπως δια του σώματος αυτού ή δι’ αγωγίμου αντικειμένου φερομένου υπ’ αυτού, πλησιάζη προς υπό τάσιν στοιχεία εις μικροτέραν της εις τον κατωτέρω πίνακα καθοριζομένης δι’ εκάστην τάσιν αποστάσεως ασφαλείας. Τάσις μεταξύ αγωγών   Απόστασις από στοιχείων           (εις VOLT)                 υπό τάσιν (εις μέτρα)       1.500                                    0,15       6.600                                    0,36     15.000                                    0,70     20.000                                    0,76     22.000                                    0,78     35.000                                    0,93 Δι’ ενδιαμέσους τάσεις η απόστασις καθορίζεται δια γραμμικής παρεμβολής. Άρθρ.5.-Εργασίαι υπό τάσιν εις την τρίτην Περιοχήν Τάσεως 35000V και άνω απαγορεύονται. Άρθρ.6.-Η εργασία υπό τάσιν απαγορεύεται εις χώρους υποκειμένους εις πυρκαϊάν ή εκρήξεις, ως και υπό βροχήν. Άρθρ.7.-Πάσα διάταξις αντικειμένη εις τον παρόντα νόμον καταργείται. Άρθρ.8.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 15.Λ.α.16 Υγιεινή και ασφάλεια χώρων εργασίας και εργαζομένων 